***3.napirendi pont***

***ELŐTERJESZTÉS***

***Alcsútdoboz Település Önkormányzat Képviselő-testületének***

***2019. november 8-i ülésére***

***Előterjesztés címe és tárgya: A polgármester ki nem vett szabadságának pénzbeli megváltása***

***Tárgykört rendező jogszabály:***

* *Magyarország helyi önkormányzatairól szóló 2011.évi CLXXXIX. törvény*

*- a közszolgálati tisztviselőkről szóló 2011.évi CXCIX. törvény*

***Előterjesztő: Dr. Sisa András jegyző***

***Az előterjesztést készítette: Polyefkó Mária pénzügyi ügyintéző***

***Tisztelt Képviselő-testület!***

*A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

*Főszabály szerint a szabadságot az esedékesség évében, de legkésőbb a következő év március 31-ig kell kivenni, valamint a szabadságot megváltani nem lehet. A közszolgálati tisztviselőkről szóló 2011. évi CXCIX. törvény (továbbiakban:Kttv.) azonban meghatározott esetekben előírja a szabadság pénzbeli megváltását. Így a polgármester jogviszonya megszűnését követően, amennyiben fennmaradó szabadsággal rendelkezik, úgy a Kttv. 107. §-ában foglaltak szerinti szabadságmegváltásra kerülhet sor. A polgármester tisztsége abban az esetben is megszűnik az adott önkormányzati ciklus végén, amennyiben újraválasztásra kerül.*

*A Magyar Államkincstár által megküldött ISZFO/4-87/2019 számú utasítás alapján a szabadságmegváltás pénzben történő kifizetése tárgyában intézkedni kell a Kttv. 107.§ (2) bekezdésére hivatkozással.*

*A hivatkozott utasítás szabadságmegváltásra vonatkozó rendelkezésének 3. pontja szerint, amennyiben az érintett polgármester 30 napon belül polgármesteri vagy közszolgálati, kormányzati szolgálati jogviszonyt létesít, akkor a munkáltató saját döntése, hogy a szabadság megváltásra vagy átvitelre kerül-e a következő jogviszonyra.*

*Tóth Erika polgármester által 2019. október 13. napjáig ki nem vett időarányos szabadság 69 nap. (előző évi 38 nap, idei 31 nap) Az ellátandó feladatok mennyisége és határideje nem teszi lehetővé a felhalmozódott szabadság kiadását, ezért célszerű annak pénzbeli megváltása. A megváltás teljes összege bruttó 1.265.476 Ft. Ezt az összeget terheli 17, 5 % mértékű szociális hozzájárulási adó fizetési kötelezettség.*

*Kérem a Tisztelt Képviselőket, hogy az előterjesztésemet tárgyalják meg, és döntsenek a határozati javaslatról.*

*Alcsútdoboz, 2019. október 30.*

*Dr. Sisa András*

*jegyző*

***Határozati javaslat:***

***Alcsútdoboz Település Önkormányzat Képviselő-testületének***

***…/2019. (XI.08.) számú határozata***

***a polgármester ki nem vett szabadságának pénzbeli megváltásáról***

1. *Alcsútdoboz Település Önkormányzat Képviselő-testülete úgy dönt, hogy Tóth Erika polgármester részére a ki nem adott, időarányos 69 nap szabadság kerüljön pénzbeli megváltásra. A szabadságmegváltás és járuléka fedezetét, 1.486.934 Ft összeget az általános tartalék terhére biztosítja.*
2. *A Képviselő-testület felhatalmazza az alpolgármestert a szabadságmegváltás kifizetéséhez szükséges dokumentumok aláírására.*

*Felelős: Alpolgármester*

*Határidő: Azonnal*